CELEX: 62016TA0872
Language: el
Date: 2021-04-28 00:00:00
Title: Υπόθεση T-872/16: Απόφαση του Γενικού Δικαστηρίου της 28ης Απριλίου 2021 — repowermap.org κατά EUIPO — Repower (REPOWER) [Σήμα της Ευρωπαϊκής Ένωσης – Διαδικασία κηρύξεως ακυρότητας – Επέκταση της προστασίας διεθνούς καταχωρίσεως στην Ευρωπαϊκή Ένωση – Λεκτικό σήμα REPOWER – Απόλυτος λόγος ακυρότητας – Περιγραφικός χαρακτήρας – Έλλειψη διακριτικού χαρακτήρα – Άρθρο 7, παράγραφος 1, στοιχεία β' και γ', το κανονισμού (ΕΚ) αριθ. 207/2009 [νυν άρθρο 7, παράγραφος 1, στοιχεία β' και γ', του κανονισμού (ΕΕ) 2017/1001] – Υποχρέωση αιτιολογήσεως – Δικαίωμα ακροάσεως – Άρθρο 75 του κανονισμού αριθ. 207/2009 (νυν άρθρο 94 του κανονισμού 2017/1001) – Ελευθερία έκφρασης]

21.6.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 242/16
            
         
      Απόφαση του Γενικού Δικαστηρίου της 28ης Απριλίου 2021 — repowermap.org κατά EUIPO — Repower (REPOWER)
      (Υπόθεση T-872/16) (1)
      
      (Σήμα της Ευρωπαϊκής Ένωσης - Διαδικασία κηρύξεως ακυρότητας - Επέκταση της προστασίας διεθνούς καταχωρίσεως στην Ευρωπαϊκή Ένωση - Λεκτικό σήμα REPOWER - Απόλυτος λόγος ακυρότητας - Περιγραφικός χαρακτήρας - Έλλειψη διακριτικού χαρακτήρα - Άρθρο 7, παράγραφος 1, στοιχεία β' και γ', το κανονισμού (ΕΚ) αριθ. 207/2009 [νυν άρθρο 7, παράγραφος 1, στοιχεία β' και γ', του κανονισμού (ΕΕ) 2017/1001] - Υποχρέωση αιτιολογήσεως - Δικαίωμα ακροάσεως - Άρθρο 75 του κανονισμού αριθ. 207/2009 (νυν άρθρο 94 του κανονισμού 2017/1001) - Ελευθερία έκφρασης)
      (2021/C 242/21)
      Γλώσσα διαδικασίας: η γαλλική
      
         Διάδικοι
      
      
         Προσφεύγουσα: repowermap.org (Βέρνη, Ελβετία) (εκπρόσωποι: P. González-Bueno Catalán de Ocón και W. Sakulin, δικηγόροι)
      
         Καθού: Γραφείο Διανοητικής Ιδιοκτησίας της Ευρωπαϊκής Ένωσης (εκπρόσωποι: J. Crespo Carrillo και V. Ruzek)
      
         Αντίδικος ενώπιον του τμήματος προσφυγών του EUIPO, παρεμβαίνουσα ενώπιον του Γενικού Δικαστηρίου: Repower AG (Brusio, Ελβετία) (εκπρόσωποι: R. Kunz-Hallstein και H. Kunz-Hallstein, δικηγόροι)
      
         Αντικείμενο
      
      Προσφυγή κατά της αποφάσεως του πέμπτου τμήματος προσφυγών του EUIPO της 26ης Σεπτεμβρίου 2016 (υπόθεση R 2311/2014-5), σχετικά με διαδικασία κηρύξεως ακυρότητας μεταξύ της repowermap.org και της Repower.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Μεταρρυθμίζει την απόφαση του πέμπτου τμήματος προσφυγών του Γραφείου Διανοητικής Ιδιοκτησίας της Ευρωπαϊκής Ένωσης (EUIPO), της 26ης Σεπτεμβρίου 2016 (υπόθεση R 2311/2014-5), υπό την έννοια ότι κηρύσσει άκυρη την καταχώριση του προσβαλλόμενου σήματος για τις ακόλουθες υπηρεσίες:
                  
                              —
                           
                           
                              κλάση 37: «Υπηρεσίες τεχνικών θέρμανσης»·
                           
                        
                              —
                           
                           
                              κλάση 42: «Υπηρεσίες στον επιστημονικό τομέα, καθώς και συναφείς υπηρεσίες έρευνας κι ανάπτυξης· υπηρεσίες βιομηχανικής ανάλυσης και έρευνας.»
                           
                        
            
                  2)
               
               
                  Απορρίπτει την προσφυγή κατά τα λοιπά.
               
            
                  3)
               
               
                  Η repowermap.org φέρει, πέραν των δικαστικών εξόδων της, και εκείνα στα οποία υποβλήθηκαν το EUIPO και η Repower AG.
               
            
         (1)  EE C 30 της 30.1.2017.